Käske heidän pysähtyä. Jatkamme kun käsken.
- Opit puhumaan kuin kuningatar. - Ei kuningatar. Khaleesi.
Lordi Nietos varttui linnassa sylkien kaltaistesi niskaan.
Kaikki tiesivät mikä tämä paikka on eivätkä kertoneet minulle.
Khaleesi odottaa lasta.
Minun on ratsastettava Qohoriin.
Mitä Aerys Targaryen sanoi, kun iskit häntä selkään?
Saman, mitä oli hokenut tunteja. "Polttakaa kaikki."
Veljeni käski järjestää turnajaiset lordi Starkin nimityksen kunniaksi.
Meillä ei ole varaa turnajaisiin.
Lähden aamulla. Tehtäväni on tuolla.
- En tuota pettymystä. - Et sinä tule.
Täällä mies saa ansaitsemansa heti ansaittuaan sen.
En ota käskyjä raakalaisilta tai heidän huoriltaan.
En halua veljeäni satutettavan.
Mormont! Tapa nämä rakit!
Tämä on vaarallinen paikka. On suojeltava itseämme.
Pohjoisen väellä on liikaa valtaa.
Hyvä kuningas tietää milloin tuhota vihollisensa.
Sinunkin mielestäsi Starkit ovat vihollisia?
Kaikki sukuumme kuulumattomat ovat vihollisia.
- Tiedätkö, kenen tikari se on? - Tyrion Lannisterin.
Peikon.
Suomentanut Mentori
Pikkulordi näki taas unta.
- Saamme vieraita. - En halua tavata ketään.
Etkö? Minä tulisin hulluksi -
jos joutuisin olemaan päivät pitkät tämän lepakon seurassa.
Et voi muuta. Robb odottaa.
- En halua mennä. - En minäkään, -
mutta Robb on Talvivaaran lordi. Tottelen häntä, ja sinä minua.
Hodor!
Auta Bran ulos.
Viimeksi käydessäni vastaanotto oli lämpimämpi.
Yövartion miehet ovat tervetulleita Talvivaaraan.
- Mutta minä en, niinkö, poika? - En ole poikasi, Lannister.
- Toimin Talvivaaran lordina. - Opettele siis lordin tavat.
Se on siis totta.
Tervehdys, Bran. Muistatko mitään tapahtuneesta?
Hän ei muista sitä päivää.
- Kiintoisaa. - Miksi tulit?
Voisiko hurmaava ystäväsi polvistua?
- Niskaani alkaa sattua. - Polvistu, Hodor.
- Pidätkö ratsastamisesta, Bran? - Pidän. Tai siis pidin.
Pojan jalat eivät toimi.
Raajarikkokin voi ratsastaa oikealla hevosella ja satulalla.
- En ole rampa. - Enkä minä ilmeisesti kääpiö.
Se on isälleni ilo kuulla. Minulla on sinulle lahja.
Anna se satuloijallesi. Hän hoitaa loput.
Hevonen täytyy muotoilla ratsastajan mukaan.
Opettakaa varsa reagoimaan ohjaksiin ja pojan ääneen.
- Pystynkö oikeasti ratsastamaan? - Kyllä vain.
Hevosen selässä olet yhtä pitkä kuin muutkin.
Onko tämä jokin temppu? Miksi haluat auttaa häntä?
Minun käy sääliksi rampoja, äpäriä ja rikkonaisia asioita.
Kiltti teko. Saat nauttia Talvivaaran vieraanvaraisuudesta.
Suotta sitä tarjoat, lordi Stark. Muurienne ulkopuolella on porttola.
Voin yöpyä siellä. Molempien hermot säästyvät.
Kaipaat siis pohjoista perää? Jos pidät punapäistä, kysy Rosia.
Tulitko saattamaan, Greyjoy? Kilttiä.
Herrasi ei tunnu pitävän Lannistereista.
- Hän ei ole herrani. - Ei tietenkään.
Miksei lady Stark ollut minua vastassa?
- Hän ei voinut hyvin. - Hän ei taida olla Talvivaarassa.
- Mihin hän meni? - Ladyn olinpaikka...
Koskettavaa uskollisuutta vangitsijoitasi kohtaan.
Mitäköhän Balon Greyjoy ajattelisi, -
jos näkisi viimeisen poikansa ryhtyneen lakeijaksi?
Muistan kun isäni laivue paloi Lannisportissa.
- Setäsi olivat vastuussa. - Taisi olla kaunis näky.
On kaunista nähdä merimiesten palavan hengiltä.
Suuri voitto kansallenne.
- Harmi, miten lopussa kävi. - Olimme pahasti alakynnessä...
Typerä kapina siis. Isäsi taisi ymmärtää sen, -
kun veljesi kaatuivat.
Nyt olet täällä vihollisesi aseenkantajana.
- Varovasti. - Loukkasin sinua. Anteeksi. Aamuni oli rankka.
Älä vaivu epätoivoon.
Olen omalle isälleni pettymys, mutta opin kestämään sen.
Minä tarjoan seuraavan eräsi Rosin kanssa.
Yritän olla uuvuttamatta häntä.
Vasen jalka eteen. Nojaudu sivuun kun isket.
Mikä seitsemän helvetin tähden tuo on?
Hänelle tarvitaan kahdeksas helvetti.
- Kerro heille nimesi. - Samwell Tarly Sarvikukkulalta.
- Tulin astumaan mustiin. - Syömistä taidat olla vailla.
Ulkonäkösi saattaa pettää. Rast...
Selvitä, mitä hän osaa.
- Minä antaudun. Ei enempää. - Nouse ja ota miekkasi.
Lyö kunnes hän löytää jalkansa.
Rikolliset taisivat loppua etelästä. Nyt he lähettävät sikapossuja.
Uudelleen. Kovempaa.
- Minä antaudun! - Riittää jo!
Hän antautui.
Äpärä taisi rakastua.
Selvä on, lordi Nietos. Puolusta sitten naistasi.
Te kaksi. Saatte kolmestaan tuon emakon vinkumaan.
Teidän täytyy vain päästä äpärän ohitse.
- Haluatko ryhtyä tähän? - En.
Minä antaudun.
Riittää tältä päivältä. Menkää siivoamaan asevarastoa.
Ette kelpaa muuhun.
- Hyvin taisteltu! - Painu hiiteen.
- Satuttiko hän sinua? - Olen kokenut pahempaa.
Saat kutsua minua Samiksi.
- Äitini sanoo Sam... - Sinun täytyy puolustaa itseäsi.
- Mikset noussut taistelemaan? - Halusin kyllä.
- En vain pystynyt. - Mikset?
Olen pelkuri.
- Isäni sanoo aina niin. - Muurilla ei pelkureita tarvita.
Halusin vain kiittää.
Pelkuri, hemmetti vie... Meidän nähtiin puhuvan hänelle.
- Nyt meitäkin pidetään pelkureina. - Olet liian tyhmä pelkuriksi.
- Itse olet tyhmä... - Äkkiä nyt, kun kesää riittää.
Vaes Dothrak. Hevosruhtinaiden kaupunki.
Mutaa, paskaa ja risuja...
- Villit eivät parempaan pysty. - He ovat nyt minun kansaani.
- Et saa nimitellä heitä. - Nimittelen armeijaani miten haluan.
Khal Drogo marssii armeijani kanssa väärään suuntaan.
Jos veljeni saisi dothrakilaisten armeijan, -
pystyisittekö valtaamaan Kuningaskunnat?
Dothrakilaiset eivät ole koskaan ylittäneet Kapeaamerta.
He pelkäävät kaikkea vettä, mitä hevoset eivät voi juoda.
Mutta jos ylittäisivät?
Kuningas Robert kohtaisi heidät avoimessa taistelussa, -
mutta neuvonantajansa ovat toista maata.
- Ja tunnet ne miehet? - Taistelin heidän rinnallaan.
Kauan sitten. Nyt Ned Stark haluaa henkeni.
Hän ajoi minut maastani.
Myit orjia.
Totta.
- Miksi? - Olin rahaton ja vaimoni oli kallis.
- Missä hän on nyt? - Toisessa paikassa -
toisen miehen kanssa.
- Ylhäisyys? - Niin?
Sinua kutsutaan viimeiseksi lohikäärmeeksi.
Virtaako suonissasi lohikäärmeiden veri?
- Se on mahdollista. - Mitä lohikäärmeille tapahtui?
Sain kuulla, että rohkeat miehet tappoivat ne kaikki.
Eivät tappaneet. He ratsastivat niillä.
Veivät ne Valyriasta rakentaakseen maailman suurimman sivilisaation.
Suurimman lohikäärmeen hengitys valoi Rautavaltaistuimen, -
jonka vallananastaja on pitänyt minulle lämpimänä.
Tuhat voitettujen miekkaa -
sulatettu yhteen kuin kynttilät.
Olen aina halunnut nähdä lohikäärmeen.
- En halua mitään sen enempää. - Miksi lohikäärmeitä?
Ne osaavat lentää.
Ne vain lyövät siivillään ja pääsevät johonkin muualle.
Kauas pois.
Ja ne voivat tappaa. Kaikki niitä uhkaava -
palaa olemattomiin kuin kynttilä.
Lohikäärmeen näkeminen tekisi minusta kovin iloisen.
Ilotalosta päästyäsi ilahduit varmasti pelkän taivaan näkemisestä.
- En ollut vankina siellä. Olen nähnyt asioita. - Mitä?
Asshailaisen miehen, jolla oli tikari lohikäärmelasista.
Näin miehen, -
joka pystyi vaihtamaan kasvojaan kuten muut vaatteita.
Ja näin merirosvon, jolla oli painonsa verran kultakoruja -
ja jonka laivassa oli purjeet värjätystä silkistä.
Oletko sinä nähnyt sellaista?
- Merirosvolaivaako? - Lohikäärmettä.
En.
Viimeinen kuoli kauan ennen syntymääni.
Mutta olen nähnyt niiden pääkalloja.
Punalinnan valtaistuinsali koristeltiin niillä.
Isäni näytti kallot minulle kun olin kolmen tai neljän, -
ja minä muistelin niiden nimiä.
Kun muistin kaikki oikein, sain isältä makeisen.
Ovea lähimpänä olivat viimeisten yksilöiden kallot.
Kallot vain koiran vastaavan kokoisia.
Mutta kun kulki lähemmäksi Rautavaltaistuinta, -
ne suurenivat.
Oli Ghiscar, Valryon, -
Vermithrax, Essovius, -
Archonei, Meraxes, -
Vhagar...
Sekä Balerion, jonka tuli -
valoi Seitsemästä Kuningaskunnasta yhden.
Mitä kalloille tapahtui?
En tiedä. Vallananastaja lienee murskannut ne.
Heittänyt tomun tuuleen.
- Surullista. - Niin on.
Ostinko sinut, -
jotta teet minusta surullisen? - Et, ylhäisyys.
Jotta opetan sisartasi.
Jotta opetat sisarestani paremman rakastajan?
Luuletko, että ostin sinut khal Drogon tyydyttämiseksi?
Voi sinua pientä nättiä idioottia.
Jatkahan nyt.
Vielä joskus miehesi istuu tuossa ja sinä hänen rinnallaan.
Ennen pitkää esittelet poikasi hoville.
Kaikki Westerosin lordit tulevat katsomaan prinssiä...
- Entä jos saan tyttären? - Saat monta poikaa ja tyttöä.
- Entä jos saan vain tyttöjä? - Ei kannata murehtia siitä.
Jeyne Poolen äidillä oli ainoastaan viisi tyttöä.
- Se on epätodennäköistä. - Mutta entä jos?
Jos saat pelkkiä tyttöjä, -
valtaistuimen perii kaiketi prinssi Joffreyn pikkuveli.
- Ja kaikki vihaisivat minua. - Kukaan ei voisi vihata sinua.
- Joffrey vihaa. - Pötyä. Miksi sanot noin?
Sen susitapauksen takiako? Sansa, olen sanonut sata kertaa.
- Hurjasusi ei ole... - Älä puhu siitä.
Muistatko oppituntisi?
- Kuka Rautavaltaistuimen rakensi? - Aegon Valloittaja.
- Ja kuka rakensi Punalinnan? - Maegor Julma.
Montako vuotta kesti...
Isoisäni ja setäni murhattiin täällä, vai mitä?
Heidät tapettiin kuningas Aerysin käskystä, kyllä.
- Hullun kuninkaan. - Sillä nimellä hänet tunnetaan.
Miksi heidät tapettiin?
- Kysy näistä asioista isältäsi. - En halua puhua isäni kanssa.
Sansa, kyllä sinä vielä annat isällesi anteeksi.
En.
- Kouran turnajaiset ovat syynä. - Kuninkaan turnajaiset.
Koura ei halua osaa siihen.
Kaupunki on silti täynnä ihmisiä, ja lisää tulee.
Eilen oli tappelu tavernassa, tulipalo porttolassa, -
kolme puukotusta ja humalaisten hevoskisa.
- Kauhistuttavaa. - Siinä tapauksessa -
kaupungin kaartin johtoon saatetaan tarvita joku pätevämpi.
- Tarvitsen miehiä. - Saat 50. Lordi Baelish hoitaa maksun.
Löysit rahaa voittajan palkintoon. Löydät sitä tähänkin.
Annan 20 miestä omasta kaartistani kunnes rauha koittaa.
Kiitos paljon, ser. Heidät laitetaan hyvään käyttöön.
- Olisipa tämä nopeasti ohi. - Valtakunta hyötyy tällaisesta.
Suuruudet saavat tilaisuuden loistaa ja alhaiset tauon murheistaan.
Jokainen majatalo on täynnä, ja huorien jalat tuskin kantavat.
Turnajaiset tuovat varmasti rahaa moniin taskuihin.
Oliko tässä kaikki?
Voi tätä hellettä.
Tällaisina päivinä kadehdin pohjoisen väkeä lumisista kesistä.
- Huomiseen, lordi. - Halusin puhua Jon Arrynistä.
Lordi Arrynistä?
Hänen kuolemansa oli suuri suru meille kaikille.
Hoidin häntä henkilökohtaisesti, mutta en voinut pelastaa häntä.
Hänen sairautensa iski nopeasti ja voimalla.
Tapasin hänet kammiossani iltana ennen kuolemaansa.
- Lordi Jon kysyi minulta usein neuvoja. - Miksi?
Olen toiminut suurmestarina monia vuosia.
Kuninkaat ja Kourat ovat kysyneet neuvojani...
Mitä Jon halusi ennen kuolemaansa?
- Hän kysyi erästä kirjaa. - Mitä kirjaa?
Tuskin se teitä kiinnostaa. Raskaslukuinen opus.
Haluaisin lukea sen.
"Seitsemän Kuningaskunnan mahtisuvut -
korkea-arvoiset lordit, -
jalosukuiset naiset -
ja heidän lapsensa."
"Harkon Umber, nimensä ensimmäinen, -
syntynyt lordi Hother Umberille ja lady Amaryllis Umberille -
183. vuonna Aegonin saapumisen jälkeen."
"Siniset silmät, ruskeat hiukset, -
vaalea iho. Kuoli 14. elinvuotenaan -
haavoituttuaan karhumetsällä.
Kuten sanoin, raskasta luettavaa.
Kertoiko Jon Arryn, mitä hän kirjasta halusi?
Ei kertonut, enkä keksinyt kysyä.
Sanoiko Jon sinulle mitään viimeisinä elintunteinaan?
Ei mitään tärkeää. Erästä lausetta hän toisteli.
"Veri on väkevää." Niin se taisi olla.
"Veri on väkevää"? Mitä se tarkoittaa?
Kuoleva mieli on sekava.
Viimeisiä sanoja pidetään tärkeinä, mutta ne ovat yleensä -
yhtä painavia kuin ensimmäiset. - Ja sairaus oli luonnollinen?
- Mikä muu se olisi voinut olla? - Myrkkyä.
Ikävä ajatus. En pidä sitä todennäköisenä.
Kaikki rakastivat Kouraa. Millainen mies uskaltaisi...
Olen kuullut, että myrkky on naisen ase.
Kyllä. Naisten, pelkurien ja eunukkien.
Tiesittekö lordi Varysin olevan eunukki?
- Kaikki sen tietävät. - Tietysti.
En tiedä, miten sellainen henkilö pääsi kuninkaan neuvostoon.
- Olen vaivannut sinua riittämiin. - Ei siitä vaivaa ollut.
Kiitos. Löydän ulos.
Vesitanssija voi seistä tuntikausia yhden varpaan varassa.
- Se sattuu jos kaadut. - Syrion mukaan kipu on oppitunti, -
ja jokainen oppitunti tekee paremmaksi.
- Huomenna jahtaan kissoja. - Kissoja? Syrion mukaan...
Jokaisen miekkamiehen pitäisi tutkiskella kissoja.
Ne ovat hiljaisia kuin varjot ja kevyitä kuin höyhenet.
- Ne on napattava vikkelästi. - Hän on oikeassa.
Nyt kun Bran on herännyt, tuleeko hän asumaan luoksemme?
Hänen täytyy ensin saada voimansa takaisin.
- Hän haluaa ritariksi, mutta hänhän ei nyt pysty? - Ei.
Mutta joskus hänestä voi tulla pikkukylän lordi -
tai kuninkaan neuvoston jäsen.
Tai hän voi rakentaa linnoja kuten Brandon Laivantekijä.
Voiko minusta tulla pikkukylän lordi?
Sinä nait jonkun suurlordin ja hallitset hänen linnaansa.
Pojistasi tulee ritareita, prinssejä ja lordeja.
Ei.
En halua sitä.
Iltaa.
Ser Alliserin mukaan minusta tulee vartioparisi.
En tosin näe kovin hyvin.
Tule tulen ääreen.
Siinä on lämpimämpi. Sinähän palelet.
En pidä korkeista paikoista.
Et osaa taistella, et näe mitään...
Pelkäät korkeuksia ja varmasti kaikkea muutakin.
Mitä sinä täällä teet, Sam?
Isäni tuli luokseni 18. nimipäiväni aamuna.
Hän sanoi: "Olet pian mies, -
mutta et ole tiluksieni ja tittelini arvoinen."
"Huomenna astut mustiin, -
hylkäät perintösi ja matkaat pohjoiseen."
"Jos et suostu siihen, lähdemme metsästämään."
"Metsässä hevosesi kompastuu -
ja sinä lennät satulasta kuolemaasi."
"Tai niin minä sanon äidillesi. Se ilahduttaisi minua kovasti."
Ser Alliser laittaa minut huomenna taistelemaan, vai mitä?
- Niin laittaa. - Minusta ei tämän parempaa tule.
No... Ei kyllä huonompaakaan.
Luet kuulemma tylsää kirjaa.
- Pycelle puhuu liikaa. - Hän ei koskaan lopeta.
Tunnetko Laakson ser Hugh'n?
En ylläty. Vasta hiljan hän oli vain Jon Arrynin aseenkantaja.
Hänet lyötiin ritariksi pian herransa kuoleman jälkeen.
Mistä syystä?
- Miksi kerrot tämän? - Lupasin Catille auttaa sinua.
- Missä ser Hugh on? Puhun hänelle. - Huono ajatus.
Näetkö tuon pojan? Yksi Varysin pikkulinnuista.
Hän on kovin kiinnostunut tekemisistäsi.
Katso nyt tuonne. Tuo kuuluu kuningattarelle.
Ja näetkö tuon lukutoukan?
- Varysin vai kuningattaren? - Hän on minun.
Onko palveluksessasi ketään, kehen luotat täysin?
- On. - Viisaampi olisi vastata ei.
Lähetä luotetullesi viesti.
Lähetä hänet kuulustelemaan ser Hugh'ta.
Sen jälkeen lähetä hänet tietyn sepän pakeille.
Hän asuu suuressa talossa Teräskadun päässä.
- Miksi? - Tarkkailijani saattoivat nähdä lordi Arrynin -
käyvän sepän luona useasti kuolemaansa edeltävinä viikkoina.
Lordi Baelish, kenties minun kannattaakin luottaa sinuun.
Luottamuksen puutteesi oli viisain tekosi saavuttuasi.
Ser Hugh?
- Ser Hugh! - Minulla on kiire.
Tulin lordi Eddard Starkin, Kuninkaan Kouran puolesta.
- Olen hänen kaartinsa kapteeni. - En kuullut nimeäsi, ser...
- En ole ritari. - Ahaa. Minä satun olemaan.
Hän sanoi puhuvansa mieluusti Kouran itsensä kanssa.
- Hän on näet ritari. - Että oikein ritari.
He marssivat täällä kuin kukot.
Jopa ne, ketkä eivät ole taistelua kokeneet.
- Kuka tahansa voi tarkkailla. - Antaa heidän.
Entinen Koura kävi luonani useita kertoja.
Hän ei harmillista kyllä ollut asiakkaani.
- Mitä lordi Arryn halusi? - Hän tuli aina katsomaan poikaa.
- Minäkin haluaisin nähdä hänet. - Kuten toivotte.
Gendry!
Tässä hän on. Vahva ikäisekseen. Ahkerakin.
Näytä Kouralle se tekemäsi kypärä.
- Todella hyvää työtä. - Se ei ole myytävänä.
- Jos Koura haluaa sen... - Tein sen itselleni.
- Pyydän anteeksi. - Suotta.
- Mistä puhuit lordi Arrynin kanssa? - Hän vain esitti kysymyksiä.
Millaisia?
Aluksi työstäni.
Kohdellaanko minua hyvin, onko minun mukava olla täällä.
Sitten hän alkoi kysellä äidistäni.
- Äidistäsi? - Kuka hän oli ja minkä näköinen.
Mitä sanoit?
Äitini kuoli kun olin pieni. Hänellä oli keltaiset hiukset.
Lauloi minulle toisinaan.
Katso minua.
Palaa töihin, poika.
Jos tuo poika haluaa joskus käyttää miekkaa, -
lähetä hänet luokseni.
Löysitkö mitään?
Kuningas Robertin äpäräpojan.
Kuninkaalle lordi Starkilta. Jätänkö sen...
Kuuntele. Kuuletko heidät?
Montakohan siellä on?
- Arvaa. - Kolme tai neljä.
Hän tekee tätä usein kun olen vuorossa.
Laittaa minut kuuntelemaan kun hän pettää sisartani.
- Anteeksi, lordi... - Oletko tehnyt väärin minua kohtaan?
- Olemme tavanneet aiemminkin. - Olemmeko? Outoa, olen unohtanut.
Piikin piirityksessä. Taistelimme kerran rinnakkain.
- Sielläkö sait arpesi? - Yksi Greyjoy oli viedä silmäni.
- Ilkeitä huoranpenikoita. - Pitävät verenvuodatuksesta.
Eivät enää. Se oli kunnon taistelu. Muistatko, -
kun Thoros myriläinen hyökkäsi?
Palavine miekkoineen? Muistan sen kuolemaani saakka.
Näin nuorimman Greyjoyn Talvivaarassa.
Todella outo näky.
- Theonin? Hän on hyvä poika. - Epäilen.
Tuoksut varmasti karhunvatukkahillolta!
Anna kun haistan.
Voinko jättää tämän teille? Lordi Starkin viestin.
En palvele lordi Starkia.
- Missä olet ollut? - Vartiossa Samin kanssa.
- Missä se kyljysprinssi on? - Hänellä ei ollut nälkä.
- Mahdotonta! - Lopettakaa jo.
Sam ei ole sen kummempi kuin me muut.
Hänelle ei ollut sijaa maailmassa, joten hän tuli tänne.
Emme enää satuta häntä harjoituskentällä.
Hän on nyt veljemme, ja suojelemme häntä.
Olet toden teolla rakastunut, lordi Nietos.
Tehkää te tytöt mitä haluatte.
Jos Thorne laittaa minut vielä sitä emakkoa vastaan, -
leikkaan hänestä pekoniviipaleen.
Kukaan ei koske Samiin.
Mitä odotat?
Hyökkää!
Sinun vuorosi.
Lyö minua.
Lyö!
Minä antaudun!
Onko tämä mielestäsi huvittavaa?
Kun olette Muurin takana auringon laskiessa, -
haluatteko turvaksenne miehen vai vapisevan pojan?
Lähetitkö tämän huoran komentelemaan minua?
Olisi pitänyt lähettää sinulle hänen päänsä!
- Anteeksi. Tein kuten pyysit. - Ei hätää.
- Irri, ota hänet ja poistu. - Selvä.
- Miksi löit häntä? - Montako kertaa pitää sanoa?
- Et komentele minua. - Halusin kutsua sinut illalliselle.
Mikä tämä on?
- Teetin sen sinulle lahjaksi. - Dothrakilaisten ryysyjä?
Tämä haisee lannalta.
- Lopeta. - Haluatko muuttaa minut yhdeksi heistä?
- Kohta olet palmikoimassa hiukseni. - Sinulla ei ole oikeutta palmikkoon.
- Et ole voittanut mitään. - Älä uhittele minulle!
Olet hevosruhtinaan huora. Ja nyt herätit lohikäärmeen...
Minä olen dothrakilaisten khaleesi!
Olen suuren khalin vaimo, ja kannan hänen poikaansa.
Jos vielä kohotat kätesi minua vastaan, -
menetät sen.
Osa upseereista käy porttolassa.
Eikö se sinusta ole vähän epäreilua?
Me joudumme vannomaan valamme, kun he livahtavat naisten luokse?
- Mitä? - Hölmöä, eikö?
Emmekö voi puolustaa Muuria jos emme elä selibaatissa?
En uskonut sinun olevan siitä niin käärmeissäsi.
- Miksi en olisi? Koska olen lihava? - Ei.
Pidän tytöistä yhtä lailla.
He eivät ehkä pidä minusta niin paljoa.
En ole koskaan ollut naisen kanssa.
- Sinä olet varmasti kokenut satoja. - En.
Itse asiassa tilanteeni on sama kuin sinun.
- Vaikea uskoa. - Kerran se oli lähellä.
Olin kahden huoneessa alastoman naisen kanssa, mutta...
- Etkö tiennyt mihin se laitetaan? - Kyllä minä sen tiedän.
Oliko hän vanha ja ruma?
Nuori ja kaunis.
Huora nimeltä Ros.
- Minkä väriset hiukset? - Punaiset.
Entä hänen...
- Et halua tietää. - Niinkö hyvät? Voi ei.
Miksi sitten et rakastellut Rosia, jolla on täydelliset...?
- Mikä on nimeni? - Jon Nietos?
Ja miksi sukunimeni on Nietos?
Koska olet äpärä pohjoisesta.
En ole tavannut äitiäni. Isäni ei kerro edes hänen nimeään.
En tiedä, onko hän edes elossa.
En tiedä, onko hän jalosukuinen, kalastajan vaimo -
vai huora.
Istuin siellä porttolassa Rosin riisuessa vaatteitaan.
En pystynyt siihen.
Ajattelin vain, että hän voi tulla raskaaksi -
ja synnyttää toisen äpärän nimeltä Nietos.
Lapsi ei ansaitse sellaista elämää.
Et siis tiennyt, mihin se laitetaan?
Onko hauskaa?
Näytätte palelevan.
- Vähän hyytää. - Tulen äärellä sisätiloissa kesällä.
Muistatteko edes edellistä talvea?
- Onko siitä nyt 10 vuotta? - Minä muistan.
Oliko Talvivaarassa epämukavat oltavat?
Oliko päiviä, joina ei tullut lämmin vaikka palvelijat sytyttivät tulia?
- Sytytin omat tuleni. - Ihailtavaa.
Vietin puoli vuotta Muurin takana viime talven aikana.
Tehtävän piti kestää kaksi viikkoa.
Huhun mukaan Mance Rayder aikoi hyökätä Itävartioon.
Menimme etsimään hänen miehiään. Vangitsemaan ja hankkimaan tietoja.
Mance Rayderin villit ovat sitkeitä miehiä.
Sitkeämpiä kuin teistä tuleekaan.
He tuntevat maansa meitä paremmin. He tiesivät myrskyn lähestyvän.
He piiloutuivat luoliinsa ja odottivat sen menevän ohi.
Me jäimme avoimelle paikalle. Tuuli kaatoi 30-metrisiä puita.
Jos riisui hanskat mennessään kuselle, -
sormet paleltuivat. Ja kaikki tämä pimeässä.
Kumpikaan teistä ei tiedä kylmyydestä mitään.
Hevoset kuolivat ensimmäisinä.
Ei ollut mitään millä ruokkia ne tai pitää lämpiminä.
Hevosten syöminen oli helppoa.
Mutta kun meitä alkoi kaatua...
Se ei ollut helppoa.
Olisipa mukana ollut pari kaltaistasi poikaa.
Tuollaisia pehmeitä, pulskia poikia.
Sinusta söisi kaksi viikkoa, ja luut jäisivät soppaa varten.
Pian saamme uusia alokkaita, -
ja moni teistä saa tehtävän ylikomentajalta.
Teidät nimetään Yövartion miehiksi, -
mutta olette hölmöjä jos uskotte sen.
Olette edelleen poikia. Talven tullen teitä kuolee -
kuin kärpäsiä.
Minä löin häntä. Löin lohikäärmettä.
Veljesi Rhaegar oli viimeinen lohikäärme.
Viserys on pelkkä käärmeen varjo.
- Hän on yhä oikea kuningas. - Kerro totuus.
Haluatko nähdä veljesi Rautavaltaistuimella?
En. Mutta rahvas odottaa häntä.
Illyrion mukaan he ompelevat jo lohikäärmeviirejä.
Rahvas rukoilee sadetta, terveyttä ja ikuista kesää.
He eivät välitä ylimysten peleistä.
Mitä sinä rukoilet, ser Jorah?
Kotia.
Niin minäkin.
Veljeni ei saa Seitsemää Kuningaskuntaa.
Hän ei osaisi johtaa armeijaa, vaikka mieheni antaisi sen.
Hän ei vie meitä kotiin.
- Riitaa rakastavaisilla? - Anteeksi. Tunnenko...?
- Sansa, tämä on lordi Baelish. - Vanha perheystävä.
Olen tuntenut äitisi kauan.
- Miksi sinua kutsutaan Pikkusormeksi? - Älä ole töykeä!
Olin lapsena kovin kitukasvuinen, ja tulen maasta nimeltä Sormet.
Se on näet kovin nokkela lempinimi.
Olen istunut täällä päiväkausia! Aloittakaa kisat -
ennen kuin kusen alleni!
Kuka tuo on?
Ser Gregor Clegane. Häntä kutsutaan Vuoreksi.
Hurtan vanhempi veli.
- Entä hänen vastustajansa? - Ser Hugh Laaksosta.
Hän oli Jon Arrynin aseenkantaja. On päässyt sittemmin pitkälle.
Älkää siinä kumarrelko. Asiaan!
Eikö vastaa odotuksiasi?
Oletko kuullut tarinaa Vuoresta ja Hurtasta?
Se kertoo veljesrakkaudesta.
Hurtta oli vasta pentu, ehkä kuusivuotias.
Gregor oli hieman vanhempi. Keräsi mainettaan jo silloin.
Jotkut onnekkaat -
saavat syntymässä väkivaltaisuuden lahjan.
Eräänä iltana Gregor huomasi pikkuveljensä -
leikkivän lelulla tulisijan äärellä. Gregorin lelulla.
Gregor ei sanonut sanaakaan, -
vaan tarttui veljeään niskavilloista -
ja työnsi hänen kasvonsa hehkuviin hiiliin.
Piteli häntä siellä pojan kirkuessa -
ja kasvojen sulaessa.
- Monikaan ei tiedä sitä tarinaa. - En kerro kenellekään.
Älä todellakaan.
Jos Hurtta edes kuulee sinun mainitsevan siitä, -
Kuninkaansataman ritaritkaan eivät voi pelastaa sinua.
Herrani, kuningatar.
- Ylhäisyys. - Jäät paitsi turnajaisista.
Tapahtuma ei kuulu minulle vaikka se nimeäni kantaakin.
Voisimme unohtaa Kuninkaantien tapahtumat.
Sen ikävän tapauksen susien kanssa.
Oli äärimmäistä pakottaa sinut tappamaan se peto.
Joskus menemme äärimmäisyyksiin lapsiemme takia.
- Miten Sansa jaksaa? - Hän pitää tästä paikasta.
Ainoa Stark, joka pitää. On tullut äitiinsä.
- Mitä sinä täällä teet? - Voisin kysyä samaa sinulta.
Mitä toivot saavuttavasi?
Kuningas kutsui minut palvelemaan valtakuntaa, -
ja niin minä teen kunnes hän toisin määrää.
Et voi muuttaa tai auttaa häntä. Hän tekee mitä haluaa, kuten aina.
Sinä yrität parhaasi mukaan korjata jäljet.
Jos se on tehtäväni, olkoon niin.
Olet pelkkä sotilas.
Otat käskysi vastaan ja toteutat ne.
Se käy järkeen.
Isoveljesi koulutettiin johtamaan, ja sinut tottelemaan.
Minut koulutettiin myös tappamaan viholliseni.
Samoin minut.
- Seitsemän siunausta teille! - Samoin.
- Leipää, lihaa ja olutta. Nopeasti. - Hyvä. Näännyn nälkään.
- Laulammeko odotellessa vai...? - Heittäydyn mieluummin kaivoon.
Tämä voi olla viimeinen tilaisuutesi jos suuntaat pohjoiseen.
Pohjoisessa ei ole muuta musiikkia kuin susien ulvontaa!
- Pahoittelen. Täällä on täyttä. - Mieheni voivat nukkua tallissa.
- Itse en kaipaa suurta huonetta. - Meillä on aivan täyttä.
Voinko mitenkään korjata tätä tilannetta?
- Saatte minun huoneeni. - Siinäpä järkevä mies.
Kai teiltä ruokaa saa? Yoren, syö kanssani.
Lordi Lannister! Saanko viihdyttää syödessänne?
Voin laulaa isänne voitosta Kuninkaansatamassa!
Se pilaisi ruokailuhetkeni.
Lady Stark! Mikä odottamaton ilo.
Ikävä, etten nähnyt sinua Talvivaarassa.
Olin vielä Catelyn Tully kun viimeksi kävin täällä.
Ser, onko takkiisi kirjailtu Harrenhallin musta lepakko?
- On. - Ja lady Whent on isäni, -
Vuolasvirran lordi Hoster Tullyn ystävä?
Niin on.
Punainen ori on aina tervetullut näky Vuolasvirralla.
Jonas Bracken on yksi isäni vanhimmista luotetuistaan.
Lordimme kunnioittaa hänen luottamustaan.
Kadehdin isääsi hänen ystäviensä takia, -
mutta en ymmärrä tämän merkitystä.
Tunnen myös sinun vaakunasi.
Freyn kaksoistornit. Miten lordinne voi, ser?
Lordi Walder voi hyvin. Hän pyysi isäänne seuraansa -
90. nimipäivänsä kunniaksi. Hän aikoo ottaa vaimon.
Tämä mies tuli talooni vieraanani -
ja juonitteli siellä murhatakseen kymmenvuotiaan poikani.
Käsken kuningas Robertin ja lordienne nimissä teitä -
vangitsemaan hänet -
ja tuomaan hänet Talvivaaraan odottamaan kuninkaan oikeutta.